Essen (aadlisuguvõsa)

Essen (varem ka Essen a.d. H. Nauckshen-Orrisaar) on Vestfaalist pärit baltisaksa põlis aadlisuguvõsa.

Essenite üks vanemaid valdusi Vana-Liivimaal oli Zemgales Madliena kihelkonna (Kirchspiel Sissegal) aladel asunud 40 adramaa suurune Essenhof-i nimeline mõis, mille oma isalt Johann von Essenilt pärinud Heinrich von Essen müüs 1470. aastal 4500 Riia marga eest Krüdeneride suguvõsale maha.

18. septembril 1643 sai Järvamaa Peetri kihelkonna Esna (Orrisaar) ja Liivimaa Ruhja kihelkonna (läti k Rūjiena) Naukšēni (eesti Nausküla, saksa Naukschen) mõisnik Alexander von Essen (1594–1664) renovatsiooni korras Rootsis aadlidiplomi.

18. detsembril 1717 sai Hans Heinrich von Essen (1674–1729) ja 25. juunil 1719 tema vend, Lellapere mõisnik Reinhold Wilhelm von Essen (1669–1732) Rootsis vabahärra tiitli, ning immatrikuleeriti 1720 Rootsi rüütelkonda (Nr. 158).

29. juunil 1809 sai vabahärra Reinhold Wilhelm von Esseni pojapoeg Hans Henrik von Essen (1755–1824) krahvitiitli ja immatrikuleeriti 12. märtsil 1812 Rootsi rüütelkonda (Nr. 118).

1745. a immatrikuleeriti Kalvi, Võrnu ja Oonurme mõisa omanikest Essenid Eestimaa rüütelkonda (Nr. 23).

1747. a immatrikuleeriti Ruhja kihelkonna Naukšēni mõisast pärit Essenid Liivimaa (Nr. 20) ja 1890 Võhmuta haru Saaremaa rüütelkonda (Nr. 26).

Suguvõsa liikmeid 
 Alexander von Essen (1594–1664), Rootsi kindralmajor, Eestimaa maanõunik, Esna ja Prandi mõisnik. Suguvõsa Liivimaa liini rajaja
 Jürgen von Essen (1629–1655), Rootsi rittmeister, Liivimaa Naukšēni mõisa haru esivanem (Liivimaa haru hääbus 1815)
 Alexander von Essen (1637–1703), Liivimaa maanõunik ja Rootsi kindraladjutant
 Alexander von Essen (1716–1794) Venemaa keisririigi sõjaväelane (major),
 Alexander Reinhold von Essen (1719–1790), Holsteini ooberst ja Tartu asehaldur,
 Alexander von Essen (1748–1805), Venemaa keisririigi sõjaväelane (kindralleitnant),
 Gustav Johann von Essen (1637–1703), Rootsi sõjaväelane (major). Rootsi vabahärra- ja krahvisuguvõsa esivanem
 Klaus Gustav von Essen (1666–1740), Kalvi, Aseri ja Kokora mõisnik, Eestimaa rüütelkonna maanõunik. Suguvõsa Eestimaa liini rajaja
 Gustav Johann von Essen, riiginõunik, Peterburi Kammerkompt. asepresident,
 Hermann Reinhold von Essen (surnud 1761), leitnant,
 Karl Philipp von Essen (1754–1813) Erra ja Tudu mõisnik, Eestimaa maanõunik,
 Alexander von Esseni (1792–1826) keisri ihukaitse ulaanipolgu ülem, tiibadjutant ja sõjaväeatašee Berliinis
 Klaus Gustav von Essen (1720–1777), Kalvi ja Aseri mõisnik, Venemaa sõjaväelane (rittmeister), Eestimaa maanõunik
 Magnus Gustav von Essen (1759–1813), Venemaa keisririigi sõjaväelane (kindralleitnant), Riia sõjakuberner 1812. aasta Isamaasõja ajal
 Karl Christoph von Essen (1766–1833), Kalvi, Aseri ja Koogu mõisnik
 Karl Georg von Essen (1796–1854), Kalvi, Aseri ja Koogu mõisnik
 Alexander Ferdinand von Essen (1799–1889), Venemaa keisririigi sõjaväelane (kindralleitnant)
 Reinhold Wilhelm von Essen (1722–1788), Kiideva ja  mõisnik, Venemaa sõjaväelane (kindralleitnant), Tallinna ülemkomandant,
 Otto Wilhelm von Essen (1761–1834), Eestimaa kuberner
 Heinrich Magnus Wilhelm von Essen (1796–1869), baltisaksa poliitik, Eestimaa rüütelkonna peamees,  Liivimaa kuberner.
 Otto Reinhold von Essen (1798–1863), Venemaa keisririigi sõjaväelane (ratsaväekindral), Liivi, Ubasalu ja Patsu mõis, Kastre, Mäksa ja Poka mõisnik. Suguvõsa Mäksa, Kastre ja Poka liini rajaja.
 Alexander Otto Magnus von Essen (venepäraselt Aleksander Antonovitš) (1829–1888), Venemaa keisririigi sõjaväelane (kindralleitnant), keisri tiibadjutant.
 Nikolai von Essen (1839–1900), riiginõunik, ohvitser. Kastre, Mäksa ja Poka majoraatmõisa ning Annikvere ja Karula mõisnik. Liivimaa Üldkasuliku ja Ökonoomilise Sotsieteedi asepresident ja Liivimaa Põllumajanduse ja Töönduse Edendamise Seltsi president.
 Otto Peter von Essen (1843–1909), kammerhärra, Venemaa keisririigi peakonsul Breslaus (Wrocław).
 Alexander Jacob Otto von Essen (1878–1939), Mäksa, Kastre ja Poka mõisa omanik.
 Alexander Georg Matthias von Essen (1800–1874), Venemaa keisririigi sõjaväelane (alampolkovnik), Sooniste ja Kehra (1855–1874) mõisnik
 Otto Magnus von Essen (1638–1707), Eestimaa rüütelkonna peamees, Esna ja Prandi mõisnik
 Gotthard Wilhelm von Essen (1640–), Rootsi sõjaväelane (kapten), Lokuta mõisnik,
 Gotthard Wilhelm von Essen (1676–1730), Eestimaa maanõunik, Järvamaa kreisikomissar, Lokuta mõisnik, kelle  vapp on Tallinna Niguliste kirikus

 Friedrich von Essen (1795–1815), Rogosi mõisnik
 Friedrich Lucian von Essen (1890–1955), Venemaa keisririigi sõjaväelane (polkovnik)
 Krahv Hans Henrik von Essen (1755–1824), Rootsi sõjaväelane ja riigitegelane, Pommeri ja Norra kindralkuberner
 Henneke von Essen (Henricus von Essen) (1561–1631), Vestfaali hertsogiriigi riigipennimeister
 Otto von Essen (1828–1876), Venemaa riigiametnik, Justiitsministri seltsimees (asetäitja)
 Nikolai von Essen (1860–1915), Venemaa admiral, Balti laevastiku ülem
 Paul von Essen (1631–1699), Gelderlandi Essen af Gelderni suguvõsast, Rootsi fortifikatsiooniohvitser ja insener, Tallinna komandant
 vabahärra Reinhold Wilhelm von Essen, Rootsi kindralmajor ja Lellapere mõisnik
 Krahv Carl von Essen (1868–1949; de), Rootsi krahv, Stralsundi aukodanik
 Carl von Essen (sündinud 1940), Rootsi vehkleja, olümpiavõitja 1976
 Max von Essen (sündinud 1977), Ameerika Ühendriikide näitleja

Vaata ka 
 Essen af Zellie
 Essen-Stenbock-Fermor

Viited

Kirjandus 
 "Genealogisches Handbuch der baltischen Ritterschaften, Teil 2, 1: Estland" Starke. Görlitz. 1930. Lk. 68–82, Parandused
 "Genealogisches Handbuch der baltischen Ritterschaften, Teil 1, 1: Livland" Starke. Görlitz. 1929. Lk. 585–591
 "Genealogisches Handbuch der Oeselschen Ritterschaft, Görlitz. 1935. Lk. 486–488
 Sveriges ridderskaps och adels kalender 1923 lk. 306–315 (Rootsi haru von Essenid Rootsi Aadlikalendris)

Välislingid 
 Perekond Essenid, Eesti Ajalooarhiivihoidla andmed

 
Rootsi aadlisuguvõsad
Saaremaa aadlisuguvõsad‎
Saaremaa matrikliaadel
Eestimaa aadlisuguvõsad
Liivimaa aadlisuguvõsad